Беларусьқа грантқа оқуға түсу конкурсына құжаттар қабылдау мерзімі ұзартылды
DATE: 09:07, 30 Мамыр 2018 | GMT +5
TITLE: Беларусьқа грантқа оқуға түсу конкурсына құжаттар қабылдау мерзімі ұзартылды
URL: https://kaz.inform.kz/news/belarus-ka-grantka-okuga-tusu-konkursyna-kuzhattar-kabyldau-merzimi-uzartyldy_a3270088/
META: DATE: 09:07, 30 Мамыр 2018 | GMT +5
TOTAL WORDS: 394
AUTHOR(S):
TEXT: Қазақстан Республикасының Білім және ғылым министрлігі, Беларусь Республикасының Үкіметі мен Қазақстан Республикасының Үкіметі арасындағы жоғары және жоғары оқу орнынан кейінгі білім беру саласындағы ынтымақтастық туралы 2009 жылғы 10 маусымдағы келісім шеңберінде Беларусь Республикасының жоғары оқу орындарында бакалавриат, магистратура, аспирантура бағдарламалары бойынша білім алу үшін конкурс жариялайды. Үміткерлерді іріктеудің негізгі өлшемшарттары келесідей:. білім туралы құжаттың орташа балы: «бакалавриат» бағдарламасы бойынша үміткерлер үшін - орта білім туралы аттестат балы кемінде 5, 0-ден 4, 5; «магистратура», «аспирантура» бағдарламалары бойынша үміткерлер үшін - бакалавр/маман дипломының балы кемінде 5, 0-ден 4, 5 немесе GPA 4. 0 болуы қажет;. үміткер оқуын аяқтамаған жағдайда, ағымдағы үлгерімінің орташа балы жоғарыда көрсетілген талаптарға сәйкесінше сай болуы қажет;. мамандықтың жоғары білім дипломы мамандығына сәйкес келуі қажет. Келісім шеңберінде: тегін оқу, ай сайынғы стипендия, ЖОО жатақханасында тұру құны - айына 15-30 АҚШ доллары. Қалған шығындар студенттердің өз қаражаты есебінен қамтылады. Білім алу тілі - орысша. Беларусь Республикасының жоғары оқу орындарында оқу үшін үміткерлерге мынадай құжаттарды ұсынуы қажет:. Бір данада:. шетелде оқу үшін негіздеме-өтініш;. Қазақстан Республикасының шетелге оқуға шығатын азаматының қосымшадағы нысан бойынша толтырылған сауалнамасы;. жеке куәлік және/немесе ұлттық төлқұжат көшірмесі;. мемлекеттік үлгідегі білім туралы құжаттардың көшірмесі;. «Денсаулық сақтау ұйымдарының бастапқы медициналық құжаттама нысандарын бекіту туралы» Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген нысан бойынша медициналық анықтама;. грамоталар, сертификаттар, дипломдар, алғыс хаттар көшірмелері, бар болған жағдайда;. ұсыным хаттар, бар болған жағдайда;. транскрипт. Бұл ретте, қазақ немесе орыс тіліне нотариалды куәландырылған аудармалар ұсынылады;. таңдаған зерттеу тақырыбы бойынша эссе;. ғылыми жарияланымдар немесе оқу-әдістемелік/ғылыми әзірлемелер тізбесі, бар болған жағдайда. Бір данадан: Қазақстан Республикасының шетелге оқуға шығатын азаматының қосымшадағы нысан бойынша толтырылған сауалнамасы;. білім туралы құжат транскриптімен бірге және олардың нотариалды куәландырылған орыс тіліне аудармалары;. денсаулық жағдайы туралы медициналық қорытынды және нотариалды куәландырылған орыс тіліне аудармасы;. денсаулық сақтау жөніндегі ресми орган берген АИТВ инфекциясының жоқтығы туралы сертификат және нотариалды куәландырылған орыс тіліне аудармасы;. туу туралы куәлік көшірмесі және нотариалды куәландырылған орыс тіліне аудармасы;. 3×4см. мөлшердегі 5 фотосурет;. төлқұжат көшірмесі және нотариалды куәландырылған орыс тіліне аудармасы. Беларусь Республикасы жоғары оқу орындары мен мамандықтар тізімі қоса беріледі. Құжаттарды қабылдау мерзімі - 2018 жылғы 1 маусымға дейін. Құжаттар 2 файлдық папкада ұсынылады. Құжаттар тезтікпеге тігіледі. Тезтікпе мұқабасында аты-жөні, мекенжайы, телефон нөмірі, болжамды білім беру ұйымының атауы және мамандық көрсетілу қажет. Құжаттарды қабылдау жұмыс күндері сағат 09. 30-ға дейін Астана. Сол жағалау, Мәңгілік Ел даңғылы, 8, «Алтын Орда» бизнес орталығы, 5-қабат, 501-кабинет мекенжайы бойынша жүзеге асырылады
